พาณิชย์สหรัฐฯปลดล็อกขายสินค้าให้หัวเว่ย
เมื่อวันที่ 10 ก.ค. นายวิลเบอร์ รอสส์ รมว.พาณิชย์สหรัฐฯ เปิดเผยว่ารัฐบาลสหรัฐฯจะออกใบอนุญาตพิเศษ แก่บริษัทเอกชนของสหรัฐฯที่ต้องการขายสินค้าแก่บริษัทเทเลคอมหัวเว่ยของจีน เพื่อปลดล็อกเงื่อนไขในกรณีที่บริษัทหัวเว่ยถูกสหรัฐฯขึ้นบัญชีดำทำการค้าในเดือน พ.ค. แต่ใบอนุญาตดังกล่าวจะมีกรอบระยะเวลาจำกัด ที่ยังไม่เผยรายละเอียด และสินค้าที่ขายให้หัวเว่ยจะต้องไม่เสี่ยงเป็นภัยต่อความมั่นคง เช่นสินค้าที่หาได้ทั่วไปตามตลาดโลก รวมถึงสินค้าจากเกาหลีใต้ ไต้หวัน เวียดนาม แต่กรณีนี้มิได้หมายความว่าหัวเว่ยหลุดจากบัญชีดำ,ด้านนายดัค เจคอปสัน ทนายด้านการค้าในกรุงวอชิงตัน ดีซี. มองว่าเงื่อนไขเรื่องสินค้าต้องไม่เป็นภัยต่อความมั่นคง ยังขาดความชัดเจน และบริษัทต้องลุ้นเอาเอง ว่าสินค้าใดจะได้รับอนุญาต ไม่ได้รับอนุญาต ส่วนที่นครโอซากา ญี่ปุ่น นายสตีเวน มนูชิน รมว.คลังสหรัฐฯ และนายโรเบิร์ต ไลท์ธิเซอร์ ตัวแทนเจรจาการค้าสหรัฐฯ หารือกับนายหลิว เหอ รองนายกรัฐมนตรีจีน และนายจง ชาน รมว.พาณิชย์จีน โดยเป็นการเจรจาที่สร้างสรรค์ แต่ไม่ขอเผยรายละเอียด ถือเป็นการประชุมหวังคลี่คลายสถานการณ์สงครามการค้าสหรัฐฯ-จีน ภายหลังในเวทีประชุมจี 20 ปลายเดือน มิ.ย. ผู้นำสหรัฐฯ-จีน ตัดสินใจประนีประนอม ประกาศรื้อฟื้นการเจรจา ไม่ตั้งกำแพงภาษีเพิ่มเติม,ส่วนความคืบหน้าสถานการณ์ความขัดแย้งในภูมิภาคอ่าวเปอร์เซีย หลังก่อนหน้านี้รัฐบาลสหรัฐฯกล่าวหารัฐบาลอิหร่าน ว่าอยู่เบื้องหลังเหตุเรือสินค้าในอ่าวเปอร์เซียและช่องแคบฮอร์มุซ ถูกโจมตีได้รับความเสียหายในเดือน พ.ค. และ มิ.ย. โดยวันเดียวกัน พล.อ.โจเซฟ ดันฟอร์ด ผู้บัญชาการคณะเสนาธิการกองทัพสหรัฐฯ ประกาศจะจัดตั้งกองทัพพันธมิตรระดับนานาชาติ เพื่อรักษาความปลอดภัยในน่านน้ำภูมิภาคตะวันออกกลาง มุ่งเป้าไปที่น่านน้ำรอบอิหร่านและเยเมน ซึ่งเป็นช่องทางการเดินเรือที่สำคัญ,พล.อ.ดันฟอร์ด เปิดเผยว่า การจัดตั้งกองทัพพันธมิตรครั้งนี้ ทางสหรัฐฯจะต้อนรับประเทศที่มีความประสงค์ทางการเมืองที่จะเข้าร่วม พร้อมประสานงานอย่างใกล้ชิดกับกองทัพของประเทศนั้นๆ เพื่อดูขีดความสามารถในการปฏิบัติภารกิจ โดยสหรัฐฯจะเป็นแกนหลักในด้านกองเรือบัญชาการ พร้อมเป็นแกนหลักในการหาข่าวสังเกตการณ์ อย่างไรก็ตาม จุดประสงค์หลักคือต้องการให้ชาติที่เข้าร่วมเป็นพันธมิตร เสนอตัวส่งกองเรือมาทำหน้าที่ลาดตระเวนในน่านน้ำ และอารักขาเรือสินค้าของประเทศตนเอง ก่อนหน้านี้ รัฐบาลอิหร่านประกาศว่าจะทำการปิดช่องแคบฮอร์มุซ หากอิหร่านถูกสหรัฐฯ คว่ำบาตรกรณีกดดันเรื่องข้อตกลงนิวเคลียร์ จนไม่สามารถส่งออกน้ำมันได้.
รมว.พาณิชย์สหรัฐฯ เผย รัฐบาลสหรัฐฯจะออกใบอนุญาตพิเศษให้บริษัทเอกชนสหรัฐฯ ปลดล็อกเงื่อนไข การขายสินค้าให้แก่บริษัทหัวเว่ยได้
สหรัฐ,โดนัลด์ ทรัมป์,หัวเว่ย,ขายสินค้า,ใบอนุญาตพิเศษ